Usain Bolt

Si Usain Bolt () (ipinanganak noong Agosto 21, 1986) ay isang Hamaykanong manlalarong atletikang hagibis. Si Bolt ay may hawak ng mga talang pandaigdig at Olimpiko ukol sa 100 metro sa oras ng 9.69 na segundo, 200 metro sa oras ng 19.30 segundo at, kasama ang kanyang kapwa-manlalaro, ang 4x100 metrong pagpasa ng baton sa 37.10 segundo, na lahat ay nakatala sa Palarong Olimpiko sa Tag-init 2008. Si Bolt ay naging unang tao na nanalo ng lahat ng mga tatlong kaganapan sa isang Olimpiko mula kay Carl Lewis noong 1984, at ang unang tao na nakatala ng mga pandaigdigang tala sa lahat ng tatlo sa isang Olimpiko. Ang kanyang pangalan at mga naisagawa sa paghahagibis ay nilikha ng mga ataga-mediya na "Lightning Bolt" o "Kidlat Bolt".

Nakilala si Bolt nang manalo ng medalyang ginto sa 200 m karera sa 2002 Pandaigdigang Kampeonatong Pambata, na naging pinakabatang medalistang ginto sa paligsahang iyon. Noong 2004, sa Palarong CARIFTA, naging unang batang manlalarong hagibis si Bolt na tumakbo ng 200 m sa loob ng 20 segundo na may oras na 19.93 s, nakabasag ng talang pandaigdig ng kabataan ni Roy Martin sa dalawang-sampuhan ng segundo. Nakatala rin si Bolt sa mga tala ng ibang pangkabataang kaganapan.

Naging propesyonal si Bolt noong 2004 subali't hindi nakapaglaro nang halos ng kanyang unang dalawang kasagsagan nang dahil sa kapinsalaan; siya ay inalis sa unang yugto ng karerang 200 m sa Palarong Olimpiko sa Tag-init 2004. Noong 2007, nilampasan ni Bolt ang pambansang tala ng Hamayka ni Don Quarrie na may takbo ng 19.75 s. Noong Mayo 2008, nakatala si Bolt ng kanyang unang pandaigdigang tala sa 100 m na 9.72 s, tumitindi sa kanyang pansariling husay ng 9.76 s na nilikha sa unang bahagi ng buwan.

 Mga naisagawa 
Ang pansariling husay ni Bolt ng 9.69 na segundo sa 100 metro ay ang pinakamabilis sa kasaysayan ng ligal na oras. Nakapagtakbo si Tyson Gay na may oras ng 9.68 s sa 2008 Olimpikong Pagsubok ng EU subali't ang hanging buntot ng 4.1 m/s na lumampas sa ligal na hangganan ng 2.0 m/s na nakatala sa IAAF, na napawalang-bisa ang pagsasama bilang pandaigdigang tala. Nakalikha rin si Obadele Thompson ng takbo na may 9.69 s noong 1996, nguni't hindi kinilala na ito ay nasa hanging buntot ng 5.0 m/s.

Ang pansariling husay ni Bolt ng 19.30 s ay ang 200 metrong pandaigdigang tala at Olimpikong tala. Ito ay nakatala sa 2008 Palarong Beijing laban sa hanging ulo ng 0.9 m/s. Nabasag ng takbo ang dating pandaigdigang tala at Olimpikong tala ni Michael Johnson sa oras ng19.32 s. Pagkatapos ng mga nakatalang takbo nina Bolt at Johnson, ang sumunod na pinakamabilis na oras ay tatlong-sampuhan ng segundong higit namabagal; ang pansariling husay ni Tyson Gay ay 19.62 s. Si Bolt ay ang manlalarong hagibis lamang na hindi nagmumula sa Mga Nagkakaisang Estado sa pangunahing lima ng IAAF.

Ang Hamaykanong kuponan sa pagpasa ng baton, kabilang si Bolt, ay nakatala ng 4x100 metrong talang pandaigdig at Olimpiko sa Olimpikong 2008 na may takbo ng 37.10 s. Ang oras na iyon ay isa lamang ng pangunahing sampu ng pagsasagawa ng IAAF ng lahat ng oras na hindi nakatala para sa kuponang Amerikano.
TaonPaligsahanLugarResultaKaganapanOras (segundo)2002Pandaigdigang Kampeonatong PangkabataanKingston, Hamayka Una200 m20.612002Pandaigdigang Kampeonatong PangkabataanKingston, Hamayka Ika-24x100 m pagpasa ng baton39.15 NJR2002Pandaigdigang Kampeonatong PangkabataanKingston, Hamayka Ika-24x400 m pagpasa ng baton3:04.06 NJR2003Pandaigdigang Kampeonatong PangkabataanSherbrooke, Kanada Una200 m20.402004Palarong CariftaHamilton, Bermuda Una200 m19.93 WJR2005Kampeonato ng Gitnang Amerika at KaribyanaNassau, Bahamas Una200 m20.032007Pandaigdigang Kampeonato sa AtletikaOsaka, Hapon Ika-2200 m19.912008Reebok Grand PrixLungsod Bagong York, Mga Nagkakaisang Estado Una100 m9.72 20px|Pandaigdigang Tala2008Olimpikong BeijingBeijing, Tsina Una100 metro9.69 20px|Pandaigdigang Tala 20px|Olimpikong Tala2008Olimpikong BeijingBeijing, Tsina Una200 metro19.30 20px|Pandaigdigang Tala 20px|Olimpikong Tala2008Olimpikong BeijingBeijing, Tsina Una4x100 metrong pagpasa ng baton37.10 20px|Pandaigdigang Tala 20px|Olimpikong Tala

 Estadistika 
Sa kasalukuyan ng Ika-22 ng Agosto, 2008
 Pansariling pinakamahusay 
PetsaKaganapanLugarOras (segundo)16 Agosto 2008100 metroBeijing, Tsina9.69 20px|Pandaigdigang Tala 20px|Olimpikong Tala20 Agosto 2008200 metroBeijing, China19.30 20px|Pandaigdigang Tala 20px|Olimpikong Tala5 Mayo 2007400 metroKingston, Hamayka45.28 


 Mga sanggunian 

Kategorya:Mga manlalaro sa atletika sa Palarong Olimpiko sa Tag-init 2004
Kategorya:Mga manlalaro sa atletika sa Palarong Olimpiko sa Tag-init 2008
Kategorya:Mga Hamaykanong manlalaro
Kategorya:Mga Olimpikong manlalaro mula sa Hamayka
Kategorya:Mga Olimpikong medalistang ginto mula sa Hamayka
Kategorya:Mga manlalarong hagibis
Kategorya:May hawak ng pandaigdigang tala
Kategorya:Ipinanganak noong 1986